is is is is en en is is is is de is is is is is is is is is is is is is is hbs_lat is hbs_lat is is is is is pt en is is is en is is fr is en is is en is ca en sv es cs nb is is is en cs is de en es
Hér má finna upplýsingar um árlega viðburði á viðburðadagatali Reykjavíkur sem innihalda umhverfisfræðslu með einum eða öðrum hætti.
Dagur íslenskrar náttúru hefur verið haldinn hátíðlegur þann 16. september á hverju ári síðan 2011 og hefur Reykjavíkurborg verið virkur þátttakandi með ýmsu móti. Árið 2013 fóru eftirtaldir viðburðir fram á vegum Reykjavíkurborgar:
Náttúruskóli Reykjavíkur vígði ÚtikennsluAppið, forrit fyrir spjaldtölvur og snjallsíma sem birtir námsefni fyrir leik- og grunnskólabörn á tilteknum gönguleiðum um borgina.
Fræðsluátakið Reykjavík - iðandi af lífi, um lífbreytileika í Reykjavík á vegum Umhverfis- og skipulagssviðs, var hleypt af stokkunum og gefinn út sérstakur bæklingur um líffræðilega fjölbreytni og birtingarmyndir hennar í höfuðborginni.
Grasagarður Reykjavíkur og Fjölskyldu- og húsdýragarðurinn buðu skólabörnum í 3. og 4. bekk upp á ratleik þar sem fræðast mátti um flóru og fánu landsins.
Í Langholtsskóla var grænn dagur og krakkarnir í unglingadeildinni mættu m.a. í grænum fötum og tóku ljósmyndir utandyra.
Í leikskólanum Bakkabörn var farið í fjöruferð.
Í Ártúnsskóla var tekið forskot á sæluna með því að halda upp á umhverfisdag skólans þann 13. september og m.a. farið í grenndarskóg skólans.
Nýtnivikan var haldin í fyrsta sinn hér á landi 2012 en hún fer fram samtímis í mörgum löndum í Evrópu síðla í nóvember ár hvert. Markmið vikunnar er að draga úr myndun úrgangs og að hvetja fólk til að nýta hluti betur. Reykjavíkurborg tekur þátt í Nýtniviku ásamt Neytendasamtökunum, Sorpu, Landvernd, Umhverfisstofnun og öðrum sveitarfélögum á Íslandi. Nýtnivikan 2013 fer fram daganna 16-24. nóvember.
Samgönguvika er evrópskt átak um bættar samgöngur í borgum og bæjum. Markmið vikunnar er að hvetja fólk til umhugsunar um eigin ferðavenjur og virkja það til að nota almenningssamgöngur, hjóla eða ganga. Samgönguvikan 2013 fór fram daganna 16.-23. september og í Reykjavík var boðið upp á fjölbreytta dagskrá víða um borgina.
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 2 + 1 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram